দুদকের আইনজীবী অ্যাডভোকেট খুরশীদ আলম খান যুগান্তরকে বলেন, খালেদা জিয়াকে দেয়া হাইকোর্টের জামিন আপিল বিভাগ ১৮ মার্চ পর্যন্ত স্থগিত রেখেছেন। এখন কোনো কারণে যদি ১৮ মার্চ লিভ টু আপিলের শুনানি না হয় তাহলে কী হবে? সেই কারণে স্থগিত আদেশের মেয়াদ বৃদ্ধি চেয়ে অর্থাৎ লিভ টু আপিল নিষ্পত্তি না হওয়া পর্যন্ত স্থগিতাদেশ চাওয়া হয়েছে।এ আবেদনের শুনানি হবে রোববার। তিনি বলেন, যে চারটি গ্রাউন্ডে হাইকোর্ট জামিন দিয়েছেন তা খালেদা জিয়ার ক্ষেত্রে প্রযোজ্য হয় না। দুদকের পক্ষ থেকে খালেদা জিয়ার জামিনের বিরোধিতা করা হবে।